CELEX: 32014R0975
Language: hu
Date: 2014-09-11 00:00:00
Title: A Bizottság 975/2014/EU végrehajtási rendelete ( 2014. szeptember 11. ) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

16.9.2014   
            
            
               HU
            
            
               Az Európai Unió Hivatalos Lapja
            
            
               L 274/11
            
         A BIZOTTSÁG 975/2014/EU VÉGREHAJTÁSI RENDELETE
   (2014. szeptember 11.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet létrehozta az áruk nómenklatúráját (a továbbiakban: Kombinált Nómenklatúra vagy KN), amelyet az említett rendelet I. melléklete tartalmaz.
            
         
               (2)
            
            
               A jogbiztonság érdekében egyértelművé kell tenni, hogy a 8. árucsoporthoz tartozó Kiegészítő megjegyzések 1. pontjában és a 20. árucsoporthoz tartozó Kiegészítő megjegyzések 2. és 6. pontjában a „refraktométerrel mért érték” kifejezés a feldolgozott gyümölcs- és zöldségtermékekben található száraz oldható szermaradvány mérésének refraktometrikus módszer által – a szóban forgó termékek a 974/2014/EU bizottsági végrehajtási rendelet (2) melléklete szerint előírt Kombinált Nómenklatúrába történő besorolásának céljából – kapott adatokkal egyezik meg.
            
         
               (3)
            
            
               Ezért tehát a könnyű visszakereshetőség érdekében indokolt ezen Kiegészítő megjegyzések szövegében utalást tenni a refraktometrikus módszerre az említett Kiegészítő megjegyzések által érintett számok és alszámok alá tartozó termékek besorolásakor.
            
         
               (4)
            
            
               Azt biztosítandó, hogy a különböző termékek cukortartalmának refraktometrikus módszerérrel történő mérése tekintetében Unió-szerte egységes legyen a Kombinált Nómenklatúra értelmezése, a 8. árucsoporthoz tartozó Kiegészítő megjegyzések 1. pontját és a 20. árucsoporthoz tartozó Kiegészítő megjegyzések 2. és 6. pontját módosítani kell.
            
         
               (5)
            
            
               A 2658/87/EGK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2658/87/EGK rendelet I. mellékletében meghatározott Kombinált Nómenklatúra Második része az alábbiak szerint módosul:
   
               1.
            
            
               a 8. árucsoport Kiegészítő megjegyzéseinek 1. pontja helyébe a következő szöveg lép:
               
                           „1.
                        
                        
                           Az ebbe az árucsoportba tartozó termékekben lévő különféle cukrok szacharózban kifejezett mennyisége (cukortartalom) a 20 °C-on refraktométerrel – a 974/2014/EU bizottsági végrehajtási rendelet (3) mellékletében előírt módszer szerint – mért érték és a 0,95-os tényező szorzatának felel meg.
                        
                     ;
            
         
               2.
            
            
               a 20. árucsoport Kiegészítő megjegyzéseinek 2. pontja helyébe a következő szöveg lép:
               
                           „2.
                        
                        
                           
                                       a)
                                    
                                    
                                       Az ebbe az árucsoportba tartozó termékekben lévő különféle cukrok szacharózban kifejezett mennyisége (cukortartalom) a 20 °C-on refraktométerrel – a 974/2014/EU végrehajtási rendelet mellékletében előírt módszer szerint – mért érték és az alábbi tényezők egyikének a szorzatának felel meg:
                                       
                                                   —
                                                
                                                
                                                   0,93 a 2008 20–2008 80, 2008 93, 2008 97 és a 2008 99 alszámok alá tartozó termékek esetében,
                                                
                                             
                                                   —
                                                
                                                
                                                   0,95 a többi vámtarifaszám alá tartozó termékek esetében.
                                                
                                             
                                 
                                       b)
                                    
                                    
                                       A 2009 vtsz. alszámainak alkalmazásában szereplő »Brix-érték« kifejezés a 974/2014/EU végrehajtási rendelet mellékletében előírt módszer szerint, 20 °C hőmérsékleten refraktométerrel mért értéket jelenti.”
                                    
                                 
                     ;
            
         
               3.
            
            
               a 20. árucsoport Kiegészítő megjegyzéseinek 6. pontja helyébe a következő szöveg lép:
               
                           „6.
                        
                        
                           A 2009 69 51 és a 2009 69 71 alszámok alkalmazásában a »koncentrált szőlőlé (beleértve a szőlőmustot is)« kifejezés olyan szőlőlevet jelent (beleértve a szőlőmustot is), amelynél a 974/2014/EU végrehajtási rendelet mellékletében előírt módszer szerint, 20 °C-on, refraktométerrel mért érték legalább 50,9 %”
                        
                     .
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 11-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Bizottság 2014. szeptember 11-i 974/2014/EU végrehajtási rendelete a feldolgozott gyümölcs- és zöldségtermékek Kombinált Nómenklatúrába történő besorolása céljából a szóban forgó termékekben található száraz oldható szermaradvány mérésének refraktometrikus módszeréről (lásd e Hivatalos Lap 6. oldalát).
   
      (3)  A Bizottság 2014. szeptember 11-i 974/2014/EU végrehajtási rendelete a feldolgozott gyümölcs- és zöldségtermékek Kombinált Nómenklatúrába történő besorolása céljából a szóban forgó termékekben található száraz oldható szermaradvány mérésének refraktometrikus módszeréről (HL L 274., 2014.9.16., 6. o.).”